<classify> TAASISI ya Kuzuia na Kupambana na Rushwa Takukuru imewataka wajasiriamali waliopewa vitambulisho vilivyotolewa na Rais John Magufuli, kutoa taarifa za maofi sa mbalimbali kutoka katika halmashauri wanaowabugudhi wakidai ushuru.Kwa mujibu wa taarifa iliyotolewa na Mkuu wa Takukuru Mkoa wa Kilimanjaro Holle Makungu, wajasiriamali waliopewa vitambulisho hivyo na bado wanabughudhiwa, watoe taarifa kwa taasisi hiyo kupitia namba yake 113 bure ili wahusika wake kuchukuliwa hatua.Natoa mwito kwa wajasiriamali wenye vitambulisho wa ujasiriamali mkoani Kilimanjaro wanaobughudhiwa au kuendelea kubughudhiwa kwa kudaiwa ushuru, wafike katika Ofisi za Takukuru za Wilaya ili wakurugenzi waweze kuchukuliwa hatua kama ambavyo Rais John Magufuli alivyoonya, alisema Makungu.Alisema ofisi yake haitamvumilia kiongozi yeyote wa Mkoa au Halmashauri ya Mji au Wilaya atakayebainika kuhusika na kitendo cha kuwatoza ushuru au tozo yoyote kwa wajasiriamali wadogo waliopewa vitambulisho.Mtakumbuka kuwa Rais alitoa vitambulisho hivyo alivyoagiza vitolewe kwa wajasiriamali wadogo ambao mzunguko wao hauzidi Sh 400,000 kwa Mwaka, aliagiza wasibugudhiwe na kwa sasa zoezi bado linaendelea katika wilaya na serikali za mitaa, ambapo pamoja na mambo mengine aliagiza kutobugudhiwa kwa wajasirimali hao, alisema Makungu.Alisema hatua ya ofisi hiyo ya Takukuru Mkoa wa Kilimanjaro kutoa onyo hilo, limetokana na uwepo wa clip za video zinazotembea katika mitandao mbalimbali ya kijamii inayodaiwa zilirekodiwa kutoka katika mkoa huo zikionesha wajasirimali hao wakilalamika kubughudhiwa.  <topic>: KITAIFA 